
De la o vreme, datorită ticăloșiei aberante a celor care conduc tara, ducând-o pas cu pas 


editor spre dezastru, m-a cuprins o revoltă teribilă, o scârbă imensă și o greață amară, ai căror 
embrioni există însă în mine încă de pe vremea anilor '57-60', când eram elev în scoala 

o) militară de ofițeri activi. Astăzi, însă, s-a ajuns la paroxism. De aceea, de ceva vreme, 
Adauga am decis să nu mai bag în seamă mocirla, scursura și antiromânismul politichiei 
comentariu româneşti, ci să mă ocup doar de proiectele mele: redactarea și tehnoredactarea a trei 
reviste, finalizarea romanului în lucru «Ancore pe nori» — cel de al zecelea -, a volumelor 

«e de versuri viitoare, câte or mai fi, și a tratatului de strategie, la care lucrez de multă 
vreme. Sunt proiecte grele, care necesită mult efort creativ și de documentare, analiză și 

Trimite sinteză, precum și asumarea unor responsabilități necesare pentru vremurile în care 


trăim. Dar eu fac asta de o viata. Totuși, tin să precizez că, in școala militară, pe care eu 
o iubesc foarte mult, așa cum iubesc toate școlile pe care le-am absolvit totdeauna cu 
brio, care m-a format ca om si ca ofițer, am învăţat să fiu ceea ce sunt. Nu instructia în 
sine, nici programul extrem de dur si exerciţiile tactice si de specialitate erau 
insuportabile — ba chiar îmi erau foarte dragi -, ci propaganda prost făcută, cu argumente 
stupide, care nu avea aproape nicio legătură cu armata, cu viata militară și nici măcar cu 
patriotismul. Așa cum nu are nici acum. 


Nu contest necesitatea învățământului politico-educational în armata de atunci și nici în 
cea de acum, dacă s-ar mai face așa-ceva și dacă ar avea vreo legătură cu știința 
politică, cu istoria neamului, cu valorile nationale și universale, cu cultura naţională, 
universală si militară. Fără arondarea educației și instrucției militare si de orice fel la 
sistemele de valori nationale si universale, la știința politică, la cunoașterea si 
înțelegerea suporturilor si determinărilor geopolitice și geostrategie, s-ar genera 
contingente de roboți umani incapabili să înţeleagă ce fac și de ce o fac, ce este patria si 
care sunt valorile ei și de ce neapărat această patrie trebuie totdeauna apărată spre 
toate orizonturile. Contest doar dobitocia, aberatiile, lipsa de creier si, mai ales, trădarea. 
Statul dac a pierit tot ca urmare a unor trădări în favoarea Romei, menţinerea in 
separație si chiar în ostilitate, timp de secole, a teritoriilor locuite de români s-a datorat 
presiunii imperiilor care ne înconjurau și ne sufocau, ca un șarpe Anaconda, interesului 
lor și, probabil, înțelegerilor lor tacite de a menține cele trei identități românești într-un 
areal de siguranţă strategică (interioară, în cadrul Imperiului Austro-Ungar si exterioară, 
în cazul Imperiului Rus si Imperiului Otoman), la care se adăugau trădările unora dintre 
boieri, ale unora dintre domnitori si neputinței comunităților divizate ale românilor de a 
înțelege necesitatea și posibilitatea unirii și de a se lupta cu cei trei coloși. 


Așa a fost mereu și tot așa este și acum. Ba chiar mai rău, mult mai rău... 


Simt nevoia să exprim totuși câteva reflecții. Rog displayul calculatorului să le suporte și 
pe cei care vor avea disponibilitatea, timpul si răbdarea să le citească, să le analizeze și 
să încerce să le înțeleagă, în conţinutul și spiritul lor, dar mai ales în esenţa lor. 


1. În decembrie 1989, Armata României, care avea, pe atunci, o doctrină proprie, 
bazată pe apărarea ţării spre toate orizonturile, un efectiv de vreo 300.000 de militari- 

aviaţie si câteva regimente de aviaţie, cu două divizii de apărare antiaeriană, cu o 
divizie maritimă, o brigadă de vedete purtătoare de rachete și torpiloare și 
numeroase alte forțe, la care se adăuga o rezervă substanţială de vreun milion și mai 
bine de luptători, încadraţi, la nevoie, potrivit planurilor de mobilizare, pentru 
completarea cu efective a unităţilor operative și în unităţile și marile unități prevăzute 
a se înființa în caz de război, ele însele având, în stoc, nu doar armamentul si 
munițiile necesare, ci și echipamentul, pus pe umerase, în unităţile și marile unități 
active, care aveau obligația managementului punerii în operă a planurilor de înființare 
a acestora. Rezerviști erau convocați, periodic, la pregătire, în vederea actualizării 
cunoștințelor si deprinderilor, cunoașterii și familiarizării cu noua tehnică introdusă în 
înzestrarea armatei. Îndeosebi din 1964 încoace, armata era dotată, prioritar, cu 
tehnică militară fabricată în România, depozitele de alimente, carburant si muniții 
erau pline, iar tancurile din unităţile care constituiau eșaloanele de luptă aveau 
munitia în ele. 


După criza din 1968 (invazia Cehoslovaciei de către forțele Tratatului de la Varșovia, la 
care România nu a participat), au fost înființate formațiunile de gărzi patriotice, care 
consolidau si mai mult puterea armată a ţării. Practic, aproape fiecare cetățean era si un 
luptător instruit și capabil de a apăra tara. 


Sunt doar câteva cuvinte despre o construcţie de apărare care încorpora în ea un efort 
extraordinar, inteligență, responsabilitate, patriotism, sacrificii, bravură. N-a fost deloc 
ușor. Nici neriscant. Doctrina războiului întregului popor pentru apărarea țării transforma 
populaţia în luptători, iar riscul să fie nimicită într-un război pe viata si pe moarte crește 
imens. Or, această vulnerabilitate, asumată, arată cât de grea și amenințătoare era 
situaţia, cât de riscantă era o astfel de doctrină și cât de asumată era o astfel de decizie 
politico-militară. Dar așa a fost. 


Primul tanc românesc are povestea lui, de-a dreptul eroică, ținând seama că într-un 
astfel de colos se asamblează peste 75.000 de repere și că el a fost adus, în câţiva ani, 
la cotele moderne la acea vreme ale tancului TR-850, aflat și acum în înzestrarea 
putinelor subunități de blindate care au mai rămas. Avionul IAR-93, care a echipat două 
regimente de aviaţie, era pe cale de a ajunge unul dintre cele mai performate avioane la 
clasa lui, dar, imediat după 1989, au fost tăiate, cu o furie criminală, 75 de avioane care 
echipau regimentul de aviaţie de la Craiova si pe cel de la lanca. Subsemnatul a zburat 
cu un astfel de avion, la Craiova, după ce zburasem, la Borcea, cu MiG-21, în cabina 1 a 
MiG-ului fiind căpitan-comandorul Dorel Luca, azi, generalul Dorel Luca, unul dintre asii 
aviaţiei militare supersonice a României, apoi cu MiG 29, unul dintre cele mai 
performante avioane din lume, la acea dată. Desigur, nu se putea face o comparaţie 
între ele, dar IAR-93 nu era avion multirol, ci doar unul de atac la sol și de sprijin al 
Forțelor Terestre, care se comporta admirabil în apropierea solului. Dar și escadrila de 
MiG 29 a dispărut sau a fost donată la alții, asa cum au dispărut, tăiate cu aparatul de 
sudură sau aruncate la gunoi, și obuzierele de 122 și cele două divizii de tancuri și 
tancurile care echipau centrele de instrucţie echipaje tancuri de la Roman și Buziaș și 
multe, foarte multe altele. 


În calitatea mea de jurnalist militar, specializat în pregătirea de luptă și învățământ militar, 
am fost prezent în toate unităţile armatei, la instrucţie, în marșuri pe mașini de luptă sau 
pe jos, la toate aplicaţiile cu sau fără trageri de luptă din poligonul Cincu, de la Mălina, de 
la Babadag, de la Cârțișoara etc., din munţi si de la câmpie, de pe fluviu si din mare. De 
aceea cunosc în detaliu întreaga armată de atunci, de la nivelul Ministerului Apărării 
Naţionale și Statului Major al Apărării (pe atunci Marele Stat Major), la cel al marilor 
unități, unităţilor și subunitätilor, iar concluzia mea, după 10 ani de comandat de pluton, 2 
ani de stat-majorist într-o brigadă, 2 ani de studii la Academia militară, absolvită ca șef 
de promoție, 2 ani la minister si 24 de ani de jurnalism militar, dintre care 20 la ziarul 
central al armatei, este aceea că am avut o armată extrem de puternică și de 
competitivă, cu statele majore de armate, mari unități și unități închegate si foarte bine 
pregătite, cele mai multe dintre ele la cel mai înalt nivel, care reprezenta o forță de temut, 
fiind una dintre primele 14 sau 15 armate ale planetei. 


Ar fi foarte multe de spus — pentru că am petrecut, în această instituție aflată în scutul de 
extremă urgenţă al ţării, 40 de ani ca militar activ și 10 ani în calitate de cercetător 
științific gradul 1 -, dar mă rezum la atât. 


Ei, bine, pentru a transforma România în ce este acum si, probabil, în ce urmează să 
devină, în concepția ticăloasă a celor care se află la butoanele războiului aberant 
împotriva țării noastre, desfășurat cu complicitatea clasei politice românești (imatură, fara 
viziune politică si strategică, incapabilă să identifice si să înțeleagă interesul national 

întreţinut de cei interesaţi, pregătirea și punerea în operă a diversiunii de la Timișoara 


totodată declans 


declanșată de grupuri diversioniste care au intrat in tara dinspre Ungaria si Serbia, 
dar si din Rusia și, probabil, si din alte tari sau comunităţi ostile nouă, sub masca 
sprijinului legitim al ostilitatii poporului față de conducerea politică socialistă de la 
București. 


2. b) Cunoscând doctrina militară a României și realităţile din tara, cei care au declanșat 
acest război au mizat pe obsesia conducerii de la București de a transforma fiecare 
localitate într-o cetate de muncă, luptă și apărare, de a descoperi și anihila la timp 
coloana a cincea a inamicului și de a lichida orice focar de agresiune clasică sau 
atipică împotriva țării si a regimului ei politic, impus cândva sub presiunea tancurilor 
sovietice. Conducerea ţării și, respectiv, conducerea armatei știau ca, în planurile 
dușmanilor regimului de la Bucuresti, erau prevăzute acțiuni de amploare, precum: 
efectuarea de provocări, infiltrarea unor grupuri care să agite populaţia și să o 
folosească deopotrivă ca scuturi umane și ca fapt împlinit, concomitent cu pregătirea 
și punerea în operă a altor scenarii: revolte ale mulțimii în marile orașe ale ţării, ca 
urmare a regimului de austeritate impus de conducerea de la București, în speță de 
Nicolae Ceaușescu (austeritate care avea ca obiectiv achitarea datoriei externe, 
populația nefiind însă informată cu privire la natura și scopul acestui efort, fapt care a 
declanșat o stare de nemulțumire generală în rândul românilor) etc. Dușmanii 
României au folosit cum nu se poate mai bine această situaţie pentru a crea, în timp, 
un suport solid de revoltă populară, agitată de grupuri special pregătite, simularea 
unui atac aerian multistratificat, cu aeronave de tot felul, de la supersonice la 
elicoptere, deschiderea focului de provocare a unei riposte masive și haotice din 
partea armatei (pentru a fi condamnată ulterior), sau simularea acestuia din puncte 
fixe sau mobile, pregătite din timp etc. Modelul respectiv a fost folosit și în 
declanșarea războiului din Irak, și în distrugerea Libiei, în „Primăvara arabă” si în 
războiul din Siria. Este meritul exclusiv al Armatei României că, în evenimentele din 
decembrie 1989 și în cele ulterioare, nu s-a ajuns aici. 


3. c) Odată declanșat conflictul între puterea de la București și cei scoși în stradă, 
scenariștii războiului împotriva României -pentru că de un război atipic în carne și 
oase este vorba -, au avut ca obiectiv strategic provocarea armatei să tragă în 
populație, astfel încât s-o scoată, pentru decenii (poate chiar pentru totdeauna), din 
inima și din sufletul naţiunii, ca eroină a realizării României Mari, folosindu-se, în 
acest scop, un uriaș sistem de propagandă și diversiune. Profitând de faptul că 
unitățile militare n-au fost pregătite pentru a acţiona într-un război de acest fel, si n- 
au folosit de la început sistemul de secretizare în actul conducerii și comunicării 
interne, iar sistemele de transmisiuni ale armatei au funcţionat ca în vreme de pace, 
adversarii noștri au intervenit în mod profesionist în aceste sisteme vulnerabile, au 
introdus mesaje false și diversioniste, de dezinformare, de punere în mișcare a unor 
unități militare, în așa fel încât pe aliniamentele și în zonele hotărâte de acești 
criminali, să tragă unele în altele (ceea ce s-a și întâmplat în unele locuri), să se 
ridice aviația în aer și, astfel, rachetele și gurile de foc din sistemul apărării 
antiaeriene și rachetele KUB din dotarea armatelor să tragă în propriile avioane, 
amestecate printre norii de ţinte false, iar avioanele, la rândul lor, să lovească, cu 
bombe, rachete și cu întregul armament de la bord, locurile din care se trage, 
autodistrugându-se astfel întregul sistem de apărare aeriană al ţării. 


Acest din urmă scenariu al agresiunii atipice împotriva României nu s-a putut realiza, pe 
de o parte, datorită deciziei luată de generalul losif Rus, comandantul Aviației, de a nu 
ridica aviația în aer, si, pe de altă parte, datorită faptului că radiolocatoriștii și-au dat 
seama foarte rapid că majoritatea țintelor aeriene nu sunt reale, ci doar simulate, dar si 
prin grija celor câţiva piloți de pe avioanele și elicopterele care s-au ridicat totuși, 
punctual, în aer, de a nu lansa bombe și rachete împotriva propriilor mijloace de apărare 
antiaeriană, ştiind precis unde sunt ele dislocate. 


În felul acesta, în pofida declaraţiilor aberante ale celor care au preluat conducerea ţării, 
armata a apărat tara cu prețul a 269 militari morţi si a peste o mie de răniţi. Să nu uităm 
că, în acele momente, grija comandanților de armate, de divizii și de regimente, era să 
pregătească rapid eșaloanele de luptă care trebuiau trimise la frontieră, pentru a acţiona 
ca detașamente înaintate în fâșiile de apărare ale diviziilor, acoperind intrarea acestora 
organizată în dispozitive. Pentru că ne asteptam la o invazie. Pe malul stâng al Prutului 
erau deja dislocare câteva mari unități sovietice, care așteptau solicitarea de ajutor din 
partea românilor, mă rog, a noii conduceri de la București. Generalul Gușă a respins însă 
categoric orice fel de ajutor (probabil că de aceea a si fost înlăturat imediat din funcţie si, 
câţiva ani mai târziu, trecut în neființă). Conducerea ministerului a fost, dintr-odata, 
anihilată. Milea s-a sinucis, Gușă a murit în condiţii suspecte, contactand un cancer 
galopant pe care nu-l avea. Grănicerii noștri s-au întâlnit cu omologii lor de peste Prut și 
cu reprezentanții marilor unități ale Armatei sovietice dislocate sau sosite în zonă, la 
mijlocul podurilor de pe Prut, exact pe lina de frontieră dintre URSS și România. Au 

teritoriu naţional. Focul de descurajare pe care l-au executat unii militari a vizat 
avertizarea manifestantilor de a nu pune în primejdie obiectivele încredințare armatei 
pentru apărare și, în ultimă instanţă, de autosalvare în fața agresorilor și nebunilor care 
au crezut că pot intra în unităţile militare, pune mâna pe arme și declanșa un război civil. 
Și chiar daca, în majoritatea lor, revoluționarii n-aveau nici pe departe o astfel de intenție, 
organizatorii loviturilor de prăbușire a României asta au vrut. Era doar o variantă, cea 
mai directă și cea mai facilă. Urmau și altele. 


1. d) Au fost, desigur, și numeroase incidente. Deschiderea focului asupra camioanelor 
care transportau o subunitate de securitate spre aeroportul Otopeni și care, 
paradoxal, a vrut să intre în dispozitiv fără a anunţa, fără a respecta itinerarul de 
deplasare prevăzut în planul de apărare a aeroportului, la care s-au adăugat lipsa de 
cooperare dintre comandamente, dintre dispozitivul de apărare a aeroportului și 
subunitatea care venea să intre în dispozitiv și multe alte nereguli din sistem. 
Această situaţie de confuzie și necooperare a dus la deschiderea focului de către 
militarii de pe esplanada aeroportului asupra militarilor din trupele de securitate, care 
venerau să-și facă datoria, dar care au fost luaţi drept teroriști. Si, tot acolo, cei din 
apărarea obiectivului au deschis focul asupra unei unități, chemată în sprijinul 
apărării aeroportului (care nu era atacat de nimeni, ci doar suporta simularea câtorva 
elicoptere de nicăieri care fâlfâiau din luminite, fără a face nici un fel de zgomot). 
Cine a mai văzut, pe lumea asta, în epoca la care ne referim, elicoptere care să nu 
facă zgomot!? Ulterior, cei consideraţi vinovaţi, au fost condamnaţi la ani grei de 
închisoare. 


Acestea sunt, din păcate, incidente care se petrec în orice armată din lume, atunci când 
se acţionează în pripă și fără o coordonare corespunzătoare. În fata Ministerului Apărării 
Naţionale, o echipă de la USLA, cu două ABBl-uri, a fost spulberată de mitraliera unui 
tanc, tot din lipsă de comunicare, de cooperare și de planificare. Unul dintre cei grav 
răniți a cerut, cu limba de moarte, ajutor (ajutati-ma, sunt de-al vostru, nu mă lăsaţi sa 
mor!”), dar n-a cutezat nimeni să iasă din tanc și să-i acorde prim ajutor. Unul dintre 
tanchisti îmi spunea, cu lacrimi în ochi, în dimineaţa acelei zile, că n-a putut să iasă din 
tanc și să-l ajute pe bietul camarad, considerat de către cei din dispozitivul de apărare, 
terorist. La fel s-a întâmplat si cu cercetasii de la Buzău, sosiți aici pentru a scotoci zona 
și împrejurările, așa cum fac cercetașii, dar care au fost primiţi cu foc deschis atât de 
dispozitivul de apărare al ministerului, cât și de unii necunoscuți din blocurile de vizavi. 
Nu ne propunem să descriem aici toate incidentele, nici să dezgropăm morţii, nici să 
căutăm vinovați. 


La Timișoara, înainte de a reveni în Minister, generalul Gușe a introdus toate unităţile în 
cazărmi, prevenind o catastrofă. După ce Nicolae Ceaușescu și consoarta lui au fugit cu 
elicopterul de pe Clădirea Comitetului Central, manifestantii s-au urcat pe tancuri, au pus 
flori la armele soldaţilor si au strigat in cor „Armata e cu noi”. Armata nu putea fi — asa 
cum nu a fost niciodată — împotriva poporului ei. Dar unii tembeli mai trâmbiteazä și azi 
contrariul. 


1.e) Cu toate aceste incidente si cu multe altele, militari au luat în pază toate 
obiectivele, armata a stăpânit situaţia creată, iar conducerea militară provizorie, a 
transferat, chiar în clădirea ministerului, responsabilitatea conducerii politice a ţării 
politicienilor emanati de revoluţie, cum era, de altfel, firesc. Ce anume au făcut 
politicienii cu această conducere, se știe. La câţiva ani după această revoluție — 
pentru că revoluţie a fost, de vreme ce a schimbat un regim politic cu alt regim politic 
—, s-a instalat, agresiv, un fel de capitalism vulgar, primitiv și sălbatic, la care nimeni, 
în România, nu mai visa demult, dar care a apărut dintr-odată, ca o pacoste, luată 
drept binecuvântare cerească, în numele și în serviciul căruia s-a declanșat marea 
degringoladă. De fapt, n-a urmat, ci a fost reluată, cu ura răzbunării partidelor 
istorice, reinfiintate brusc, fata de anii ‘50, ani care dispăruseră demult, dar nu si din 
memoria lor, și cu lăcomia puterii, cea care orbește și sugrumă. Nici ceilalţi, 
neistoricii, emanati de revoluţie, n-au fost mai breji. Unii au început privatizärile 
frauduloase, ceilalți le-au continuat și amplificat, dar nu în folosul ţării, ci în cel al 
buzunarelor lor si ale acolitilor lor. Așa au apărut bogatii României, devalizand 
patrimoniul naţional și umplându-și buzunarele din visteria statului, din băncile 
românești sugrumate în primii cinci ani si acaparate de sucursale ale băncilor străine 
etc. etc. 


Încet, încet, dar sigur, românescul a fost sufocat și anihilat de capitalul străin, care nu 
dorea altceva decât cotropirea resurselor ţării, distrugerea rapidă a economiei românești 
și a instituțiilor statului, în numele statului de drept si transformarea României într-o tara 
fără economie, fără industrie, fără resurse, ci doar într-o piaţă de desfacere. Peste 1200 
de întreprinderi au fost rase de pe suprafața pământului, majoritatea dintre ele fiind 

seama că poate fi (și chiar este!) o putere deasupra oricărei puteri și poate, în cârdäsie 
cu vârfurile politice conducătoare, cu corporatiile care au pătruns imediat pe teritoriul 
românesc distrugând sau acaparând absolut tot: serviciile publice și de rețea, in care 
consumatorii sunt captivi, sistemul bancar, pământul, economia, resursele pământului, 
constiintele și cerul, să facă tot ce vrea, mai exact ce vor noii stăpâni. Ei, politicienii, 
străinii și o parte dintre justitiari au devenit, peste noapte, deopotrivă, Dumnezeii, patronii 
și teroriștii românilor, golind tara de orice vlagă, cufundând-o în analfabetism si făcându-i 
pe cei care au mai rămas pe acasă să accepte jugul, frâul și umilinţa. 


Parlamentul a făcut și a votat legi în favoarea lor și în detrimentul românilor, a acceptat 
tot felul de retrocedări reale sau imaginare, tot felul de mișmașuri cu fondul locativ, cu 
pământul, pădurile și resursele ţării, fără să miște un deget. Cea mai mare parte a 
pădurilor noastre seculare, protejate cândva de statul român, au fost rase de pe 
suprafața pământului românesc și transportate cu trailere în Austria, deși, înainte de 
1989, România dispunea de o mulțime de combinate de prelucrare a lemnului, de 
celuloză și hârtie, dotate cu tehnologie de ultimă oră și având o cifră mare la exportul de 
lemn prelucrat, mai ales de mobilă sculptată. 


Sistemul educaţional a fost făcut praf, atât prin programe școlare idioate, prin manuale 
alternative haotice și prin eliminarea aproape totală a istoriei naţionale din școli, prin 
degradarea limbii si umilirea ei în fata limbii engleze etc. etc., cât si prin elaborarea unor 
legi ale educației permisive pentru impostori și distrugători de cultură, prin liberalizarea 
disciplinei școlare si a respectului, prin eliminarea uniformelor, a regulilor de 
comportament civilizat si a tuturor normelor si realizărilor care au făcut, în trecut, de-a 
lungul anilor, ca învățământul românesc să fie unul dintre cele mai eficiente și mai 
performante din Europa. 


Noilor stăpâni (vizibili sau din umbră) nu le-a convenit ca populaţia Românei să fie 
educată, impunând, în acest sens, fel de fel de normative și de birocratisme inutile și 
stupide și cultivând cultul rugăciunii, al smereniei, al acceptării sorti și umilintei, în 
schimbul fericirii de pe lumea cealaltă. Desigur, românii sunt un popor credincios, dar de 
aici până la umilință endogenă, renunțare la onoare, la demnitate, la apărarea valorilor 
civilizației românești, ar trebui să fie o cale lungă sau, mai exact, o trecere imposibilă. 
Pentru că „nu e totuna leu să mori, sau câine-nlănţuit”, cum spunea poetul. 


Lipsită complet de locuri de muncă, forța înalt calificată și calificată a României a emigrat 
rapid peste hotare, în căutarea unui loc de slugă. Este vorba de peste cinci milioane de 
oameni! Si, probabil, de încă două-trei milioane, care vin și pleacă peste hotare, în 
funcţie de interesul lor și al stăpânilor lor. 


Într-o Europă occidentală îmbătrânită și cramponată în sentimentul de superioritate fata 
de țările Europei Centrale și Răsăritene si fata de restul lumii, emigranții români au 
acceptat orice munca, de la practicarea medicinii, învățată în școlile din România, dar nu 
la ei acasă, ci în capitalele și orașele europene vestice, pe un salariu mult mai mic decât 
al locuitorilor băștinași, la munca în construcții, în agricultura altora, în timp ce pământul 
țării era dăruit la alţii, în îngrijirea bătrânilor din Europa de Vest, în timp ce bătrânii 
României, cărora li se recalculează la infinit, de către fiecare guvern care acaparează 
puterea prin prostirea natiei, o pensie mizerabilă ce nu le asigură nici măcar coșul zilnic 
și medicamentele supravieţuirii. Oricum, România se situează pe primele locuri din 
Europa la consumul de medicamente și de alimente nesănătoase, aduse de către 
procesatori din scursurile alimentare ale Occidentului, din Turcia, din Polonia, din 
Ungaria etc., numai din România, tara pâinii, nu. 


Pierderile României, în trei decenii de capitalism agresiv și vulgar, le depășesc pe cele 
înregistrate în sute de ani sub dominaţia sau sub presiunea imperiilor. 


Și prăbușirea se continuă, în timp ce guvernanţii vorbesc de creștere economică și susțin 
că România se află pe locul unu sau doi în Europa de azi, în ceea ce privește o astfel de 
creștere... Cum mama dracului să te situezi pe locul unu sau doi, când tu ţi-ai distrus 
economia, patrimoniul, cultura, sistemul educational, ţi-ai înstrăinat forța de muncă înalt 


calificată si calificată, singurul potential nedegradabil al naţiunii, și scolesti minţi 
românești de înaltă calitate nu pentru tara ta, ci pentru Occident?! 


Ce s-a întâmplat cu tine, Românie? De ce tineretul tău, în cea mai mare parte, vrea să te 
părăsească? De ce visează să ajungă la Londra, la Paris, la Amsterdam, la Roma, la 
Berlin, la Veneţia sau la dracu-n praznic, numai în România nu? A devenit România, 
care te-a crescut și te-a educat, care se luptă eroic, de milenii, să existe, să reziste și să 
supravieţuiască în strânsura imperiilor şi vecinilor acaparatori, o tara ciumata? Sau tu ti- 
ai pierdut busola și nu mai știi încotro s-o iei, crezând că unde-i bine, acolo și numai 

crezi, lipsa patriotismului tau si fuga spre acolo unde crezi tu ca-i bine... Daca tu crezi 


asa si toti ca tine cred asa, se duc de rapa valorile noastre, iar romanii vor deveni, in 
una-doua generatii, un popor fara tara, o natiune fara patrie. Sau nici macar atât. 


Acesta-i idealul tau? 


2. Armata ţării, după ce a descurajat efectiv, prin forța si atitudinea sa, o intervenție 
militară în România, atunci, la finele anului 1989, și a apărat o revoluţie care, în cele 
din urmă, a dus la sărăcirea țării și a românilor, la invazia corporațiilor și marketurilor 
străine și, în acest fel, la golirea de conţinut a conceptului de suveranitate naţională, 
a continuat să-și facă planuri de restructurare si modernizare. 


Erau, de fapt, simple iluzii. Nimeni nu avea nevoie, în această tara, la acea dată, de asa 
ceva. Politicienii s-au făcut că nu văd și nu aud, câţiva dintre ei au apărut pe sticlă și au 
susținut, sus și tare, că, de vreme ce nu mai sunt războaie, armata și, mai ales, ofițerii ei 
trebuie plătiți la salariu mediu pe economie, ba chiar și la salariul minim, pentru că, 
oricum, nu produc nimic. Alţii au dorit contopirea categoriilor de forțe și crearea unei 
structuri hibride, bună la nimic. lar cei mai multi au rămas buimaci. Politicienii, care au 
ajuns, asa cum au ajuns, la conducerea ţării, susținuți sau presati de cu totul alte 
interese decât interesul vital al României, au hotărât urgent profesionalizarea acesteia (o 
profesionalizare fără profesioniști şi resurse), trecând-o, de fapt, pe linie moartă, mai ales 
după ce armata a determinat și asigurat, prin comportamentul ei, dar și datorită 
interesului marilor puteri și al altora de a pune mâna, foarte rapid, nu doar pe finanţele și 
avutia ţării și al întregii zone balcanice și răsăritene, ci si pe resursele noastre, intrarea în 
NATO. Dar nu atunci când, datorită valorii ei, ar fi trebuit ca tara să fie primită în Alianţă 
și în Uniunea Europeană, ci, la urmă, dar și atunci datorită interesului altora de a 
spulbera Iugoslavia si de a reface ordinea dinaintea Primului Război Mondial, ordine pe 
care unii dintre cei care diriguiesc lumea, după cum vor ei, o considerau și o consideră și 
azi ca model de echilibru strategic și de organizare europeană multietnică și 
multiculturală... 


Nemţii abia așteptau să dărâme zidul, să se reunească și să impună federalizarea 
Europei, americanii erau interesați de resursele din Kosovo si de un scut anti-Est, pe 
axul Marea Neagră — Marea Baltică, francezii de francofonie și de remodelarea și 
dezvoltarea puterii lor strategice, alcătuind, împreună cu rivalii lor de totdeauna, nucleul 
dur al Uniunii Europene, ceilalţi, toţi și fiecare in parte, de noua lor condiţie în sistemul 
global etc. etc. 


În doar câţiva ani, economia României a fost complet anihilată, industria de apărare 
ucisă prin nefinantarea armatei și, deci, prin lipsa de comenzi, ca și prin distrugerea 
industriei ţării, a centrelor de cercetare, a producţiei interne. Or, se știe, nu poţi avea o 
industrie de apărare competitivă, dacă nu ai o industrie națională puternică și o cercetare 
științifică pe măsură. lar toate acestea s-au făcut nu doar de către străini, ci mai ales de 
incultura politică, de prosia și trădarea celor care au fost, în acești ani, la butoanele 
strategice ale conducerii României. 


În aceste condiţii, reforma armatei, concepută ca modalitate de a moderniza, a devenit 
calea cea mai sigură de a distruge. Nu a existat nici un fel de reformă, ci doar o 
restructurare distructivă și chiar criminală. Potrivit concepţiei acestei reforme, efectivele 
au fost reduse drastic de la peste 300.000 de militari la 70.000, marea majoritate a 
cadrelor militare, de ordinul zecilor de mii, a suportat un proces de disponibilizare extrem 
de virulent, mai drastic chiar decât cel de la finele celui de Al Doilea Război Mondial. 
Desigur, unii s-au bucurat de acele salarii compensatorii, crezând că își pot crea un 
suport economic, cu cei 150-200 de milioane de lei, pentru a-și lua viata de la început, 
într-o economie de piaţă extrem de agresivă, de dură si de ticăloasă. 


Cazărmile părăsite au fost date primăriilor sau cui s-a nimerit (cele mai multe sunt, azi, 
într-o stare jalnică, așa cum este și sistemul de irigații, cum sunt și urmele în ruină ale 
întreprinderilor industriale ale României, cum este și viața românilor care au mai rămas 
prin tara să deservească marketurile și corporatiile străine, care au pus stăpânire pe tot: 
resurse, pământ, oameni, apă și aer), doctrina militară naţională a fost făcută varză, iar 
noua doctrină — cea de alianţă — a transformat pur si simplu falnica armată română într-o 
structură de nișă, un fel de soricel mecanic, cu misiunea de a acţiona în unele dintre 
teatrele de operaţii ale lumii, cu o instrucţie centrată pe gestionarea crizelor și conflictelor 
și nu pe apărarea ţării spre toate orizonturile. Educaţia patriotică și militară a tineretului 
realizată cândva într-o armată naţională temeinică, s-a prăbușit și ea, lăsând loc 
educației de clan, individualismului desäntat, liberalismului cretin si vulgar și altor racile 
ale așa-zisei societăți deschise. 

dacă, in noile condiţii ale federalizarii Europei, pare putin probabilă o astfel de 


eventualitate. Putin probabilă, dar nu imposibilă. 


Fără o putere economică remarcabilă, fără un potenţial uman de cea mai înaltă calitate, 
fără o educație corespunzătoare, fără o cultură temeinică, fără unitate naţională si fără o 
putere militară capabilă să apere tara spre toate orizonturile, cu sau fără sprijinul aliaților, 
este putin probabil ca tara să poată supravieţui. Faptul că face parte din Uniunea 
Europeană nu-i asigură nici suveranitatea, nici integritatea teritorială, nici independenţa, 
ci dimpotrivă. Europa nu cultivă spiritul patriei, naționalismul luminat, legea pământului, ci 
regionalizarea si federalizarea, resubjugarea naţiunilor unor centre de putere europeană, 
care sunt tot acolo unde au mai fost. 


Conducerile românești de după 1990 n-au făcut altceva decât să oblige populația să 
plece din tara în căutarea unui loc de muncă, adică de slugă, să cedeze finanţele si 
economia ţării băncilor străine, corporațiilor sau intereselor de tot felul, numai românești 
nu, să dezbine populaţia care a mai rămas, să creeze o teribilă forță antiromânească 
chiar din românii plecaţi peste hotare și, în final, să aducă tara pe marginea prăpastiei. 


Mai mult, câţiva dintre moldoveni vor Moldova lui Ștefan cel Mare, separată de România, 
câţiva dintre ardeleni vor un Ardeal independent, separat de Miticii de la Bucuresti, 
pentru că, chipurile, Ardealul ar fi mai civilizat si mai cu mot decât restul României, 
tocmai pentru că a facut parte din Imperiul Austro-Ungar, asa cum, de altfel, cred și unii 
dintre ceilalţi români, care nu sunt ardeleni. 


Preşedintele actual al României — antiromânul perfect, un lup îmbrăcat în piele de lup și 
nu de oaie — nu face altceva decât să provoace, să susțină și să întrețină această 
dezbinare. Totuși, românii (a se citi mașina de voturi), cei de peste tot, îl votează în 
continuare, liberalii îi atacă, în modul cel mai vulgar și cel mai agresiv posibil, cu ură și 
dispreț, pe pesedisti, pesediștii se atacă între ei, useriștii aduc aminte de perioada 
extremismului tineretului violent din Germania, dar și din România, care a precedat cel 
de-Al Doilea Război Mondial, rupti complet de realităţile ţării. Ei cred că pot salva 
România, distrugând-o. 


Proiectele de tara clamate, cand de unii, cand de alţii, sunt nişte nimicuri în comparație 
cu valorile distruse, cu tragedia populaţiei alungate (România este pe locul doi în lume, 
după Siria — care se află în război de mai bine de cinci ani —, în ceea ce privește 
fenomenul emigrației), cu devastarea economiei, culturii, educaţiei și modului nostru de 
viaţă. 


Nimeni nu face mai nimic pentru a opri tăierea pădurilor ţării, chiar dacă o mana de 
lucrători din silvicultură și-au pierdut viața încercând să oprească criminalii pădurilor 
României, pentru repunerea agriculturii românești în drepturile ei, pentru refacerea 
potențialului economic, cultural si intelectual al ţării, pentru controlul resurselor 
strategice. O tara contează pentru sine, în sine si în lume, nu după caii verzi pe care-i 
visează politicienii români, hibrizi sau alogeni, ci după puterea ei reală (economică, 
politică, intelectuală și, bineînţeles, militară), după cultura, onoarea și demnitatea ei 
naţională, după capacitatea ei de a crea și cultiva relaţii trainice cu vecinii și cu toate 
țările lumii, benefice pentru ea si pentru partenerii săi. 


Dacă ai putere, contezi, dacă n-ai, nu. Nimic și nimeni nu poate exista și rezista sub 
semnul duratei, dacă nu au putere și resurse. România nu mai are nici resurse (le-a 
cedat la alţii), nici putere și cu atât mai putin, putere militară. Armata nu mai are resurse 
de mobilizare, nu are efective, nu are rezerve mobilizabile, nu are armament destul, nici 
tehnică de luptă performantă, nu are nimic, în afară de pieptul de aramă al românului 
milenar. Tehnica de luptă este cumpărată cu bani grei din vechiturile altora, iar politicienii 
cred că nu avem nevoie de o putere armată, de vreme ce suntem în NATO, nici de 
putere economică, de vreme ce avem corporaţii străine, nici de resurse, de vreme ce nu 
avem cu ce le prelucra și folosi, nici de inteligență, de vreme ce inteligentele ţării iau 
drumul marilor capitale care le plătesc mai bine, nici de istorie, întrucât istoria nu produce 
bani pentru buzunarele lor, ci doar nostalgii (patriotarde, le zic unii dintre ei), de vreme ce 
lumea se îndreaptă spre hiperism, globalizare și cognocivilizatie, ci doar de nimic, pentru 
că nimic, în concepţia lor, înseamnă infinit blajin si lipsă de griji. 


Incultura lor politică și strategică este strigătoare la cer. Nu le pasă de nimic, în afară de 
o gâlceavă veșnică pentru a cuceri și menţine, cu orice pret, puterea. Fără să-și dea 
seama că, de fapt, putere înseamnă asumare de responsabilități uriașe. Aici, neglijenta, 
abuzul, lăcomia, aroganta si, mai ales, lipsa de creier, înseamnă nu doar dezastrul tău, ci 
și dezastrul țării tale. 


Cookie-urile ne ajuta la imbunatatirea serviciilor furnizate. Folosind serviciile noastre, sunteti de acord cu folosirea cookie-urilor. Sunt de acord 


Dan Diaconu: Dezväluirile Twitter si ... 


OSCE, NATO et J) 


financiara si de catre imparatii din umbra. 


iS) către corporaţii, de către marea putere 


În acest timp, marile puteri se înarmează cu cele mai sofisticate arme, iar inteligența 
tehnică nu încetează de a elabora și realiza, în continuare, arme care nu au existat, din 
ce se știe, niciodată pe Terra: arme inteligente, arme hipersonice, arme bazate pe 
amplificarea undelor, arme geofizice, arme nucleare din noua generaţie, arme climatice, 
arme cosmice, arme cognitive etc. 


Armele acestea nu sunt făcute să tacă, ci doar să aștepte momentul în care cei care le 
au le vor și folosi. Oricum, tot le folosesc. Pentru descurajarea celorlalți, pentru 
menţinerea unui echilibru strategic pe muchie de cuţit, convenabil lor, pentru impunerea 
intereselor lor importante, pentru provocarea de crize și conflicte armate controlabile, dar 
și ca mijloace de consum pentru industria armelor, extrem de profitabilă, și de presiune 


geopolitică. 


De când cu redeschiderea faliei strategice Marea Neagră — Marea Baltică, în urma 
summit-ului de la Vilnius și crizei ucrainene, s-a constituit din nou un front vestic 
împotriva Estului și un nou front estic, împotriva Vestului. România este chiar pe falie, iar 
în poligoanele ei, se antrenează forțele care, la o adică, vor intra primele în bătălie. 
Rusia s-a înarmat până în dinţi, americanii sunt deja înarmați până în creștet, având cea 
mai puternică armată din lume, pe care o pun mereu la treabă, chinezii ocupă confortabil 
locul trei, japonezii revin în forță între puterile militare strategice ale planetei, turcii au 
deja o armată excelentă, dotată cu tehnică performantă, inclusiv cu teribilul F-35, pe care 
urmează să-l campeze pe primul lor portavion, capitalele vestice cunosc o presiune 
islamică fără precedent, dar unii lideri ai UE consideră că așa este bine pentru Europa 
care are nevoie de sânge proaspăt, deci de migratori, asa cum au fost si ei, cu un 
mileniu și jumătate în urmă, când au distrus Imperiul Roman și, după care, la timpul 
potrivit (după Renaștere, când au realizat mijloacele necesare), au ieșit din mileniul lor 
de așteptare strategică și și-au trimis, peste Atlantic, detașamentele lor înaintate pentru a 
explora și cuceri restul lumii, desigur nu de dragul acestui rest, ci doar pentru a-și extinde 
puterea și a folosi la discreţie resursele planetei. Tot așa este și acum. 


Populaţia sedentară a României n-a participat niciodată la nicio invazie. Ea a trebuit să-și 
apere, cât a putut și cum a putut, pământul strămoșilor, limba și cultura și să le lase 
urmașilor, să reziste migratorilor războinici și să se adapteze vremurilor și vremuirilor. 
Așa a fost mereu, din generaţie în generaţie, indiferent de urgiile si catastrofele care s-au 
abătut asupra lor. Românii au reușit să se reunească pe pământul Daciei, atunci și 
numai atunci când au trecut de la stadiul de băștinași dezbinati, dar iubitori de vatră, la 
stadiul de identitate națională, de forță integrată și conștientă de importanţa și vitalitatea 
pământului natal. 


Din păcate, azi, tot mai puţini dintre noi văd și înțeleg vremurile, uneltirile si urzelile care 
se fac împotriva României și românismului, agresiunea implicită a corporațiilor si a 
marketurilor care au transformat populaţia în consumatori captivi orbi, mulțumită și chiar 
încântată că poate cumpăra un automobil la mâna a doua sau a treia, că marketurile au 
locuri de parcare, că pot plăti cu cardul otrava din alimentele neromânesti care au 
pătruns în fiecare localitate din România, dar mai ales în marile orașe, că pot fi slugi 
purtătoare de smartphone și de laptop, că se pot duce unde vor în Europa, chiar și fără 
pașaport, pentru a-i slugări pe cei care au nevoie de slugi și nu de parteneri sau de egali. 


Cei care au dominat lumea ieri o domină și azi, umilii de ieri au devenit din nou umili si 
azi. 


Și, probabil, așa va fi mereu. Nimeni, în România făcută harcea-parcea, nu se va revolta 
împotriva celui care îl stăpânește și îl umilește, ci doar împotriva celui de-o seamă cu el, 
adică împotriva vecinului de-o seamă cu el și a camaradului său. De aceea, probabil, 
votul este așa cum este: schizofrenic și potrivnic realităţii, nevăzător și handicapat. Sau 
programat să fie așa. 


Referindu-se la conducătorii României din vremea sa, Mircea Eliade, îi asemuia, pe 
aceștia, cu niște piloți orbi, considerând, în același timp, că, în mare parte, intelectualii 
din acele timpuri sunt nu numai atrași de alte culturi și de alte zări, ci și antiromâni. 
Astăzi, nu doar cei care conduc România, ci și majoritatea votantilor sunt nu doar orbi, ci 
și blestemati să nu înţeleagă mai nimic din ce se întâmplă, să nu aibă în vedere interesul 
de tara, ci doar să voteze exact pe cei cărora nu le pasă, în nici un fel, nici de masa 
votantilor, nici de soarta țării. Adică pe antiromânii perfecţi. lar mașinăria de vot, 
hodorogită sau ultrasofisticată, face restul. 

Dar cine sa-i acuze fg ED O5. 


Niciuna dintre identitätile parlamentare n-a avut în vedere, la analiza si aprobarea legilor, 
interesul national al României, ci doar interesele de grup, interesele străinilor, ale 
corporațiilor, ale antiromânilor. Pe niciunii nu i-a interesat capitalul românesc, dreptul 
românilor de a fi, în tara lor, stăpâni pe avutia și resursele ţării, calitatea educației, 
protecția patrimoniului secular, construirea și menţinerea puterii României, ca tara 
unitară, suverană și independentă, construcția europeană pe bază de respect, egalitate 
și suveranitate. Așa se face că, în trei decenii, România a pierdut aproape întreaga 
avutie naţională, iar suveranitatea și integritatea ei teritorială au devenit, din piloni de 
bază ai existenţei ţării și naţiunii, noțiuni superflue, pe care nici legiuitorul, nici guvernanţii 
și nici chiar locuitorii de rând, îndeosebi cei tineri, nu le mai iau în serios. Ceea ce este 
extrem de grav! 


Se pare că alesii și culeșii neamului au trecut de la conceptul de tara suverană, unitară, 
integrală și independentă, la conceputul de comunitate internațională... Un fel de 
expansiune în ceață. Pe motiv că, dincolo, se află, probabil, soarele. O picătură de apă 
cristalină aruncată într-un ocean care nu există. Adică, în nicăieri. 


De aici nu rezultă că eu contest necesitatea Uniunii Europene, ca unitate europeană a 
statelor și națiunilor care o compun. Dimpotrivă, eu cred într-o Europă a naţiunilor 
puternice, într-o Europă a unităţii și indestructibilitatii naţiunilor europene unite — pentru 
că asa este firesc să fie —, dar nu într-o Europă a distrugerii statelor, mai ales a celor de 
la periferie, și a reconstituirii vechilor imperii, într-o altă înfățișare. Am spus-o și am scris- 
o de multe ori — o repet și aici —, eu cred că o Uniune Europeană a tuturor statelor și 
naţiunilor care o compun nu poate fi realizată decât atunci și numai atunci când toate 
statele și naţiunile vor atinge acel coeficient maxim de integralitate, care să determine 
integrarea într-un nou sistem, cel al Uniunii. Altfel, vom avea mereu o Europă cu mai 
mult viteze, cu mai multe mentalități, cu mai multe interese... vitale — unele imperiale, 
altele de slugă —, de care, în cele din urmă, se va alege praful. 


În loc de concluzii: 


Ce ar mai fi de făcut? Oare, în aceste condiţii, mai poate cineva face ceva pentru 
unitatea și integralitatea României? 


Mai poate. Poporul român. Dacă și numai dacă se trezește. Deși e cam greu. Azi, 
somnul, mai ales cel al raţiunii, este mai dulce ca trezirea la realitate. Chiar dacă acest 
somn înseamnă moarte. Dar, totdeauna, fie și în ceasul al 12-lea, poporul român s-a 
trezit. Nu în mod miraculos, ci prin glasul sângelui, al pământului și al creierelor marilor 
patrioți români. 


Eu cred în această trezire din „somnul cel de moarte”. Ce înseamnă această trezire și 
cum se poate ea realiza? Aici sunt foarte multe de spus. Și, mai ales, de făcut. 

